cyanic-selkie/wikianc huggingface dataset:
Nvivo
Bakgrunn
NVivo brukes i dag av akademiske, statlige og kommersielle forskere innen forskjellige felt. Eksempler er sosiale vitenskaper som antropologi, psykologi, kommunikasjon, sosiologi, men også forskningsfelt som økonomi, turisme, markedsføring og kriminalteknikk/rettsvitenskap.
Beskrivelse
NVivo brukes til å organisere og analysere ikke-numeriske eller ustrukturerte data. Programmet kan klassifisere, sortere og arrangere informasjon, undersøke relasjoner i data og kombinere analysen med lenker, søk og modellering. Forskeren, eller analytikeren, kan teste teorier, identifisere trender og kryssundersøke informasjon.
NVivo støtter ulike forskningsmetoder som debattanalyse, organisasjonsstudier, grounded theory, fenomenologi, holdningsundersøkelser, etnologi, litteraturoversikt, «mixed methods», Framework. NVivo har støtte for import fra SurveyMonkey. SurveyMonkey brukes blant annet til web-baserte open-ended-spørreundersøkelser, dvs spørreundersøkelser der brukere kan skrive svar helt fritt.
NVivo støtter tekstanalyser i språkene Windows støtter. NVivos grensesnitt finnes på engelsk, spansk, portugisisk, fransk, tysk, japansk og forenklet kinesisk. Videre støtter NVivo dataformater som lydfiler, video, digitale bilder, Word, PDF, regneark, Rich Text Format og enkel tekst.
Med versjon 11 av NVivo kom muligheten til å studere informasjonsflyten i et nettverk gjennom introduksjonen av Social Network Analysis. Nå kan brukeren benytte sosiogramvisualiseringer for å se nettverksrelasjoner og samhandlinger, bruke beregninger for å oppdage betydningsfulle nettverksroller som påvirkere, kontaktskapere og meglere. NVivo kan importere og analysere nettverksdata fra sosiale plattformer som Facebook og Twitter.
Atlantis: En forsvunnet verden
Atlantis: En forsvunnet verden (originaltittel: Atlantis: The Lost Empire) er en amerikansk animert science fiction-eventyr for barn fra 2001 produsert av Disney. Filmen handler om en gruppe mennesker som legger ut på en ekspedisjon for å finne det myteomspunnede Atlantis. Filmen er inspirert av legenden om Atlantis.
Nevrofibromatose
Nevrofibromatose (av nevro - nerve og fibromatose - tilstand med godartede bindevevssvulster) er en autosomalt dominant arvelig sykdom. Til tross for navnelikheten, er nevrofibromatose type 1 (NF1) og nevrofibromatose type 2 (NF2) ulike tilstander. Selv om de har en del likhetstrekk, skiller de seg fra hverandre på vesentlige punkter.
Atlantis: En forsvunnet verden
Filmen er den 40. i rekken av Disneys klassikere.
Nevrofibromatose
Nevrofibromatose type 1
Nevrofibromatose (NF1) er en arvelig tilstand der godartede svulster har sitt opphav i celler som omgir nervecellene. Diagnosen kan gi mange ulike utslag og symptomer avhengig av hvor svulstene utvikler seg. Først og fremst ses symptomer i huden, nervesystemet, skjelettet og øynene. Symptomene kan øke med alderen, men det er vanskelig å forutsi hvordan dette vil bli for den enkelte. Uforutsigbarheten dette medfører kan oppleves som en påkjenning for mange. Tilstanden ble beskrevet i 1882 av den tyske legen Friedrich Daniel von Recklinghausen, og ble derfor tidligere kalt von Recklinghausens sykdom. Den første artikkelen som beskrev i detalj de forskjellige utslagene av NF1 kom i 1956. (1).
Atlantis: En forsvunnet verden
Filmens handling
Helt siden han har vært liten har Milo hatt en drøm om å finne Atlantis, som på mystisk vis skal ha forsvunnet i havet. En dag blir han kontaktet av professor Preston Whitmore. Han overrekker ham «vokterens bok», i bytte mot å hjelpe dem på deres ferd mot å finne Atlantis, ettersom Milo er den eneste som kan det utdødde Atlantiske språket.
Nevrofibromatose
Beskrivelse av tilstanden
Nevro betyr nerve, fibromatose betyr tilstand med godartede bindevevssvulster. Nevrofibromatose type 1 (NF1) er en arvelig tilstand. Den kan gi mange ulike symptomer og tegn avhengig av hvor fibromene utvikler seg. Først og fremst rammes huden, nervesystemet og skjelettet.
Atlantis: En forsvunnet verden
Filmens handling
Sammen med Dr. Sweet, mekanikerjenta Audrey og mange flere begir Milo seg i veg på den strabasiøse ferden med å finne Atlantis. Gjennom en vanskelig vei, fylt med et urtidsmønster og mange skapninger finner de endelig frem til Atlantis. Her møter Milo den vakre prinsessen Kida, men oppdager at noen av de andre av mannskapet har andre planer med byen.
Om filmen
Atlantis fikk blandet mottakelse av anmelderne, noe som gjenspeiles i at den har fått 49 % på Rotten Tomatoes.
Den gikk med overskudd i forhold til produksjonskostnadene, men ble ikke den suksessen som Disney-selskapet hadde håpet på. Den gjorde det betydelig dårligere enn animasjonsfilmer som Monsterbedriften og Shrek, som ble lansert samme år.
Nevrofibromatose
Arvelighet
NF 1 skyldes en forandring (mutasjon) i arveanlegget for NF1 på den lange armen av kromosom 17 (3, 4). NF1-genet styrer produksjonen av proteinet nevrofibromin, som har som oppgave å hindre ukontrollert vekst av vev. NF1-genet er relativt stort og mange forskjellige mutasjoner kan forekomme, noe som forklarer en del av variasjonene i sykdomsbildet. Hos ca 5 % av dem som har NF 1, mangler hele eller nesten hele NF1-genet. Disse har et mer alvorlig forløp med blant annet tidligere symptomdebut, større antall nevrofibromer og økt forekomst av kognitive vansker. Hos halvparten av de som har NF1 oppstår tilstanden som følge av en nyoppstått mutasjon i NF1-genet. I den andre halvparten har personene arvet tilstanden fra en av foreldrene. Arvegangen er autosomal dominant. Det betyr at avkom av personen har en 50 % risiko for å få sykdommen. Personer med NF1 og deres familier kan henvises til genetisk veiledning for å få mer informasjon om gjentagelsesrisiko eller ved andre spørsmål om genetikken.
Symptomer, forløp og komplikasjoner
NF1 kjennetegnes av stor variasjon i uttrykksform og alvorlighetsgrad, selv innen samme familie. Uforutsigbarheten i forhold til framtidsutsiktene kan oppleves som en stor påkjenning. Videre kan NF1 være en skjult eller delvis skjult funksjonshemning med de belastninger dette kan medføre. Lysebrune, flate føflekker (café-au-lait-flekker) kan hos enkelte være tilstede ved fødselen. Hos andre kommer flekkene i løpet av de første leveårene. Hos små barn kan flekkene være små (diameter på mindre enn 1 cm). Føflekkene vokser imidlertid med barnet. Én til to slike flekker finnes hos ca. ti prosent av befolkningen. Fibromene (knutene) kan arte seg som kuler i huden av varierende størrelse. Noen knuter er bare noen millimeter, mens andre kan være på størrelse med en knyttneve. Fibromene er i utgangspunktet godartede, men kan være til kosmetisk sjenanse eller gi plager fordi de trykker på omliggende vev. Fibromer i tilknytning til ryggvirvlene eller andre deler av skjelettet, samt syns- og hørselsbanene, kan være skadelige og/eller hemmende. Fibromene oppstår eller øker rundt puberteten og kan hos enkelte kvinner øke i antall og størrelse i forbindelse med graviditet eller overgangsalder. Det er en viss overhyppighet av enkelte kreftformer hos personer med NF1. Lisch-knuter (små knuter i øyets regnbuehinne ) sees hos nesten alle med NF1 innen seks-sjuårsalder. Dette skjer innen voksenalder. Et annet kjennetegn er stor hodeomkrets for alderen. Mange med NF1 har lærevansker. Bare et fåtall personer med NF1 har psykisk utviklingshemning, og da fortrinnsvis i mild grad. Mange med NF1 blir fort trette ved fysisk og psykisk anstrengelse, og mange har konsentrasjonsvansker. I voksen alder sees ofte tidlig utbrenthet i arbeidslivet.
Diagnostisering
NF 1 er en klinisk diagnose og stilles ved forekomst av minst to av følgende diagnostiske kriterier (29): Minst 6 café-au-lait-flekker før puberteten som er mer enn 5 mm i diameter eller minst 15 mm i diameter etter puberteten Minst to nevrofibromer, uavhengig av type, eller ett pleksiformt nevrofibrom Fregner i lysken eller armehulen Opticusgliom Lisch-knuter Skjelettforandringer, som falske ledd eller manglende kilebensvinge Førsteleddsslektning (foreldre eller barn) med NF 1    Jente hos lege Disse kriterier har vært i bruk siden 1987 og vist seg godt egnet for å stille diagnosen hos voksne (30). Hos barn har kriteriene ikke vært like egnet, fordi symptomene utvikler seg over tid. 97 % av barna oppfyller likevel kriteriene ved åtte års alder og alle ved tjue års alder (6). Å stille diagnosen kan i mange tilfeller være nokså enkelt, i andre kan det være nødvendig med samarbeid mellom ulike spesialister. For å følge opp de mange og forskjellige måtene NF1 kan opptre på, kan det være nødvendig med et samarbeid mellom forskjellige spesialister, som barnelege, hudlege, øyelege, røntgenlege, ortoped, nevrokirurg, genetiker, nevropsykolog med flere. Genetisk testing utføres for å sikre diagnosen eller ved uvanlige sykdomsbilder. En positiv genetisk test bekrefter diagnosen, men kan ikke si noe om alvorlighetsgrad eller prognose. Voksne med NF1 som planlegger å få barn kan henvises til genetisk veiledning.
Nevrofibromatose type 2
"Nevro" betyr nerve og "fibromatose" betyr tilstand med godartede bindevevsvulster. Til tross for navnelikheten, er nevrofibromatose type 1 (NF1) og nevrofibromatose type 2 (NF2) ulike tilstander. Selv om de har en del likhetstrekk, skiller de seg fra hverandre på vesentlige punkter. NF2 (også kalt vestibulær schwannomatose, sentralnervesystem-NF eller hørselsnervesvulst-NF) er en alvorlig, medfødt, fremadskridende sykdom kjennetegnet av svulstdannelse i tilknytning til sentralnervesystemet (hjernen og ryggmargen). Nevrofibromatose 2 er kjent som NF 2, Vestibulær schwannomatose
Årsak
Tilstanden skyldes en feil på arvestoffet på kromosom 22.
Arvelighet
NF2 arves autosomalt dominant. Det betyr at det er tilstrekkelig at én av foreldrene er bærer av sykdomsgenet for at barnet skal kunne arve tilstanden. Hos ca halvparten skyldes sykdommen en spontan mutasjon.
Diagnostisering
DDet er utarbeidet internasjonalt aksepterte kriterier som brukes til å stille diagnosen. Diagnosen stilles hos en person som har svulst på hørsels- og balansenerven (vestibulær schwannom) på begge sider. I tillegg kan den stilles dersom en person har svulst på den ene hørsels- eller balansenerven før 30 års alder og en av flere svulsttyper og øyeforandringer, om han samtidig har førstegradsslektninger med NF2 (foreldre, barn eller søsken). Fordi mange ulike endringer i det aktuelle genet på kromosom 22 kan gi opphav til NF2, er genetisk testing ved mistanke om tilstanden forbeholdt spesielle situasjoner og skjer via en av landets avdelinger for medisinsk genetikk.
Behandling og tiltak
Det finnes pr i dag ingen årsaksrettet medisinsk behandling, men det foregår mye forskning på området. Nevrokirurgisk intervensjon er utfordrende, både når det gjelder å finne riktig tidspunkt for å fjerne svulster og når det gjelder å fjerne svulster nær hørselsnerven uten å skade den. Det er opprettet et NF2-team på Rikshospitalet som har i oppgave å koordinere oppfølging og behandling. Behandlingen må individualiseres i forhold til hvordan NF2 kommer til uttrykk hos den enkelte. God tilrettelegging hjemme, på skolen og på arbeidsplassen vil være viktig for mange. Tiltak kan planlegges etter kartlegging av ressurser og behov. Det er behov for individuell rådgivning i forbindelse med videregående skole og yrkesvalg.
Schwannomatose
Schwannomatose er en sjelden form av nevrofibromatose som nylig ble kategorisert som egen tilstand. Som ved både NF1 og NF2 er det store variasjoner i sykdomsbildet. Siden populasjonen er så liten og fordi man finner slike store variasjoner og i tillegg at sykdommen er ”ny”, har det vært vanskelig å komme fram til en endelig definisjon.
Forekomst
Forekomsten er 1 pr 40 000 i den generelle befolkningen. I Norge tisvarer dette ett tilfelle pr år.
Årsak
Schwannomatose er en genetisk tilstand. Et gen som kalles INI1,også kalt SMARCB2, er ofte funnet som årsak til familiære tilfeller av Schwannomatose. Sporadiske tilfeller og mosaikk-tilfeller kan også være forårsaket av dette. Men det finnes også mange personer med sporadisk Schwannomatose eller moaikk- tilfeller, der man ikke  finner noen forandringer i INI1.
Arvelighet
Schwannomatose hopper ofte over generasjoner. Det er derfor at det ofte er meningsfullt å undersøke fjerne slektninger med uklare nevrologiske tilstander.
Diagnose
Det dreier seg om en svulstsykdom som utvikler seg ut fra nerveskjedene (som omkranser alle de perifere nerver i kroppen). Nerveskjedenes celler kalles schwannske celler. I motsetning til ved NF1 og NF2, er svulstene ved schwannomatose homogene, det vil si at de kun består av schwannske celler. De vokser ikke inn i nervene slik som andre typer nevrofibromer. Det utvikles ikke andre svulster.
Teltøya
Teltøya er en øy beliggende nord i Murchisonfjorden på Nordaustlandet på Svalbard.
Nonilliard
En nonilliard er tusen nonillioner, eventuelt en million oktilliarder, det vil si, det naturlige tallet 1 000 000 000 000 000 000 000 000 000 000 000 000 000 000 000 000 000 000 000, eventuelt 10^57. Ved å forklare det i «dagligtale» vil det si tusen milliard milliard milliard milliarder.
Kevin Han
Kevin Han (født 25. november 1972) er en amerikansk badmintonspiller.
Han representerte USA under Sommer-OL 2004 i Athen, der han ble utslått i andre runde i dobbelturneringen.
John Halifax, Gentleman
John Halifax, Gentleman er en amerikansk stumfilm fra 1910, regissert av Theodore Marston.
Handling
John Halifax, en foreldreløs gutt, reiser til storbyen i håp om å tjene mest mulig penger. Der blir han først venn med Ursula March, datteren til den mest velstående mannen i byen, som gir ham mat. Senere møter han Abel Fletcher, en rik kveker. Sønnen til Fletcher sørger for at John blir ansatt ved farens arbeidsplass. Etter fem år med trofast arbeid har John steget i gradene, og blitt utnevnt til arbeidsleder. Han og Fletchers sønn, Phineas, har også blitt veldig gode venner. Mot farens ønsker tar Phineas med seg John til en teater-oppvisning. Turen viser seg imidlertid å bli alt for mye for den invalide Fletcher.
Som et resultat blir Abel Fletcher rasende på John, og driver ham vekk fra huset. Men i mellomtiden vokser det frem stadig større misnøye blant Fletchers fattige arbeidere, og Fletcher bestemmer seg for å stenge hele bruket. Etter seks uker med sult kommer arbeiderne og deres familier som en stor folkemengde til møllen, hvor de krever at de skal få tilgang til alt kornet som blir lagret der. I stedet for å gå med på arbeidernes ønsker, kaster Fletcher alle posene med korn i en elv. Dette gjør folkemengden så rasende at de forsøker å sette fyr på hele møllen, og dermed gjøre en slutt på Fletcher. Men John Halifax hjelper Fletcher og sønnen hans og Ursula med å komme seg unna.
Aphanicerca
Aphanicerca er en av slektene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. Denne familien finnes i dag bare på den sørlige halvkulen, men den tilhører en gruppe (Arctoperlaria) av steinfluer som lever på den nordlige halvkulen, så det er sannsynlig at den er av nordlig opprinnelse og har vandret sørover.
Utseende
Små, mørke steinfluer. Et karakteristisk kjennetegn er at baklårene er svært kraftige.
Levevis
Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Pattani (provins)
Changwat Pattani (norsk provinsen Pattani) er en thailandsk provins på østkysten langt sør i landet, ved Siambukten. Fra nord, med klokken, grenser den mot provinsene Narathiwat, Yala og Songkhla.
Arealet er 1 940,4 km², og folketallet er (2000) beregnet til 596 000. Hovedstaden i provinsen er byen Pattani. Befolkningen er buddhister og flertallet muslimer, og det er en betydelig malay-majoritet som utgjør 88 % av befolkningen. Flertallet av innbyggerne i provinsen er muslimer.
I 2004 blusset det etter en lang fredsperiode opp malayisk, muslimsk separatisme og motstand mot angivelige overgrep og maktmisbruk fra thai-buddhistisk side.
Geografi og administrativ inndeling
Provinsen ligger ved Siambukten med fjellkjeden Sankalakhiri i sør og sørvest. Fjellområdene har viktig vegetasjon, blant annet de sjeldne artene Bangsoon-palmen (Johnnesteijsmannia altifon) og jerntre (Hopea odorata). Sai Khao i sør på grensen til Songkla har et berømt fossefall, og er nasjonalpark.
Elven Mae Nam pattani renner rett nordover og renner ut i pattani-bukten (Ao Pattani) like utenfor byen Pattani. Her er det lange strender med utbygd turisme.
De tolv distriktene (amphoe) i Pattani-provinsen er: Kommunen Khok Pho er størst i utstrekning, og er også den nest største målt etter befolkning.
Samferdsel og økonomi
Fiske, jordbrukog og skogsdrift er fortsatt viktig, men turismen er også under utvikling. Det er (fra vest mot øst) turistanlegg ved Ratchadapisek Beach, Talo Kapo Beach, Chala Lai Beach, Panare beach, Khae Khae Beach, og Wasukri Beach.
Doilungdêqên
Doilungdêqên (kinesisk: 堆龙德庆区; pinyin: Duīlóngdéqìng Qū; tibetansk : སྟོད་ལུང་བདེ་ཆེན་ཆུས།; Wylie-translitterasjon: stod lung bde chen chus) er et fylke i byprefekturet Lhasa i den autonome region Tibet i Folkerepublikken Kina.
Befolkningen var på 39,736 innbyggere i 1999.
Administrative enheter
Storkommuner: Kommuner:
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Donna
Donna er et engelsk kvinnenavn som er vanlig i USA.
Etymologi
Donna er dannet av italienske donna, «dame».
Donna er også brukt som en feminin form av Donald, som har opprinnelse i det gæliske navnet Domhnall og er sammensatt av de keltiske ordene dumno, «verden», og val, «herske».
Utbredelse
I England var Donna et populært navn fra 1960-årene til 1980-årene.
Donna er kjent brukt i Norge fra ca 1930. Navnet ble offisielt godkjent som fornavn på Island i 2002.
Navnet er i dag mest utbredt i USA.
Kjente personer med navnet
Personene i listen er ordnet kronologisk etter fødselsår.
ONUC
Opération des Nations Unies au Congo, ONUC, var en fredsbevarende FN-styrke som ble iverksatt på grunnlag av FNs sikkerhetsråds resolusjon 143 av 14. juli 1960.
Bakgrunn
Opprinnelig var hensikten å sikre tilbaketrekningen av de belgiske styrkene, å hjelpe myndighetene med å opprettholde alminnelig ro og orden samt å gi teknisk bistand. Etter hvert ble mandatet utvidet til også å sikre Kongo territorial integritet og politisk uavhengighet og forhindre borgerkrig.
FN-styrken
Norske enheter deltok i blant annet en luftvernbataljon (LVBN). De norske styrkene tjenestegjorde blant annet i Katanga-provinsen i daværende Kongo, med helikoptre, medisinsk enhet og militærpoliti stasjonert på den tidligere belgiske basen i Kamina.
Hovedkvarteret lå i Léopoldville. Alt i alt deltok mer enn 19 000 militære og sivile, tekniske eksperter fra et tredvetalls land i operasjonen fra 1960 til 1964. Av disse var 1173 nordmenn. Ett norsk liv gikk tapt under operasjonene fra 1960 til 1964
Påstander om krigsforbrytelser
I Dagsrevyen den 18. februar 2007 ble det hevdet at norske soldater begikk krigsforbrytelser i løpet av tjenestetiden i Kongo. Flere veteraner uttalte at de hadde hørt om kritikkverdige forhold. De opplyste at de ikke hadde fått noen form for oppfølging fra Forsvaret etter endt tjeneste.
Märtha Adlerstråhle
Märtha Adlerstråhle (født 16. juni 1868, død 4. januar 1956) var en svensk tennisspiller som deltok under OL 1908 i London.
Adlerstråhle vant en olympisk bronsemedalje i tennis under OL 1908 i London. Hun kom på tredjeplass i innendørsturneringen i single for damer bak Gwendoline Eastlake-Smith og Alice Greene begge fra Storbritannia.
Overnaturlig
Det overnaturlige eller paranormale blir tradisjonelt definert som «det som ligger hinsides (utenfor) naturen».
En vesentlig konsekvens av at «noe» blir karakterisert som overnaturlig, blir derfor at dette «noe» da, per definisjon, ikke lenger kan hverken fullstendig forklares eller forståes ut i fra rasjonell tenkning (kognisjon) og naturlige (naturvitenskapelige eller samfunnsvitenskapelige) årsak-virkning sammenhenger.
Også forklaringen av hva og hvordan «noe» er, blir derved per definisjon ikke lenger avhengig av hva mennesker kan oppfatte med sine fysiske sanser.
Fortellinger om møter med noe overnaturlig er umiddelbare og rent personlig fortolket: De er derfor knyttet til trosutsagn. Da folk gjerne vil oppleve det overnaturlig i tråd med det innlærte og mønstergyldige (innenfor den rådende referanserammen), er det ikke noe i veien for at fortellingene også kan få opptak i kollektivtradisjonen som naturmytiske sagn. Slik sosial aksept oppnås først etter miljøets sanksjon ved at fenomenet blir fortolket, drøftet og plassert innenfor de kjente forklaringsmønstrene i det angjeldende samfunn.
Alternativ definisjon
Den tradisjonelle definisjonen av «overnaturlig» har blitt kritisert som fortegnende av historiker og filosof Richard Carrier (2007), som ønsker å bestemme slike fenomener etter: «Alt som ikke kan totalt reduseres til ikke-mentale mekanismer og/eller som ikke avhenger av ikke-mentale mekanismer for sin eksistens».
Metafysikk
Begrepene «overnaturlige» og «metafysisk» brukes ofte om hverandre. Dette kan argumenteres å være en villedende og feilaktig bruk, ettersom metafysikken tar for seg spørsmål om hva som eksisterer og hvordan det eksisterer, mens det overnaturlige refererer til en klasse fenomener med en metafysikk som er distinkt fra en eksistens som mennesker vil kalle naturlig.
Vitenskap
Det hevdes ofte at det overnaturlige ligger utenfor vitenskapens domene. Men, ifølge historiker og filosof Richard Carrier er det en myte at det overnaturlige ikke kan observeres, testes, bevises eller motbevises. . Det overnaturlige er kun «utenfor vitenskapens domene» i den forstand at vitenskapen ikke har funnet empirisk støtte for overnaturlige hypoteser. I tillegg beskjeftiger den folkloristiske disiplin seg med epistemologien; trosutsagn og trosforestillinger, og de verbale ytringer; mytologiske sagn, naturmytiske ballader og memorater knyttet til supranormale fenomen.
Mona Skanke
Mona Skanke (født 5. august 1972) er en norsk lokalpolitiker for Arbeiderpartiet. Hun var ordfører i Porsanger kommune i Finnmark fra 2007 til 2011.
Saint Kitts og Nevis’ flagg
Saint Kitts og Nevis' flagg er skrådelt i fargene grønt, gult, svart, gult og rødt og har to hvite stjerner i det midtre svarte båndet. Stjernene representerer offisielt håp og frihet, ikke de to øyene Saint Kitts og Nevis som en av og til kan se anført. Flaggets farger er de panafrikanske og viser til befolkningens opphav. Samtidig skal grønt stå for fruktbarhet, gult for solskinn, svart for befolkningens afrikanske herkomst, mens rødt skal minne om kampen for avskaffelse av slaveri og kolonialisme. Flagget ble innført 19. september 1983 og gjør tjeneste både som nasjonalflagg, handelsflagg og statsflagg. Kystvaktskip rapporteres å benytte en White ensign etter britisk mønster, dvs nasjonalflagget i kantonene av en hvit duk delt i fire av et rødt kors.
Byggesystem
Et byggesystem er en bit programvare som bygger annen programvare, det vil si kompilerer, linker og gjør andre ting forbundet med byggeprosessen.
De to vanligste verktøyene som kalles i byggeprosessen er kompilatoren – oversetter kildekode til objektkode – og lenkeren – lenker sammen objektkode til et kjørbart program.
Byggesystemet kan gjøre andre, forhåndsdefinerte ting for hver komponent som skal bygges, eller være utvidbart så det kan gjøre brukerdefinerte handlinger. Eksempler kan være at det interakterer med versjonskontrollsystemet for å sjekke ut og inn filer og finne riktig versjon av filer, at det kopierer filer fra et sted til et annet eller at det sender en e-post til den som er ansvarlig for byggingen når prosessen er ferdig eller har støtt på et problem.
Byggesystemer i bruk i 2005 inkluderer Ant, som er et open source-system basert på Java, MSBuild, som er Microsofts nyeste byggesystem, og xconfig, som brukes for å bygge Linux-kjernen.
Eksterne lenker
ビルド (ソフトウェア)
Gunnar Setterwall
Carl Gunnar Emanuel Setterwall (født 18. august 1881 i Stockholm, død 26. februar 1928) var en svensk tennisspiller som deltok i OL 1908 i London og OL 1912 i Stockholm.
Setterwall vant en olympisk bronsemedalje i tennis i OL 1908 i London. Han kom på tredjeplass i innendørsturneringen i double sammen med Wollmar Boström.
Fire år senere, i Sommer-OL 1912 i Stockholm vant han tre OL-medaljer, to sølv og en bronse.
Appelsinflue
Appelsinflue (Ceratitis capitata Wiedemann, 1824) tilhører familiegruppen båndfluer (Tephritidae). Den er kjent som Mediterranean fruit fly i engelsktalende land.
Utseende
Appelsinfluen er ca. fire til seks millimeter lang.
Levevis
Larvene til appelsinfluen utvikler seg i en rekke forskjellige fruktslag, særlig sitrusfrukter, men også fiken, kaffe, papaya og mango.
Fluer tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres.
Skadedyr
I Norge er ikke appelsinfluen regnet som et alvorlig skadedyr av naturlige årsaker. Men den er et fryktet skadedyr i litt varmere klima.
Richard von Greiffenklau
Richard von Greiffenklau zu Vollrads (født 1467 på Burg Vollrads ved Winkel (Rheingau) i Tyskland, død 3. mars 1531 på Schloß Ottenstein i Wittlich) var erkebiskop av Trier fra 1511.
Bakgrunn
Richard stammet fra den rheingauiske adelsslekt Greiffenklau og var fjerde sønn av vizedom av Rheingau Johann von Greiffenklau zu Vollrads og hans hustru Klara von Ratsamhausen. Bestefaren Friedrich von Greiffenclau zu Vollrads (1401–1462) ble i 1456, etter en pilegrimsferd til Det Hellige Land, fransiskaner. Dennes søster Isengart von Greiffenclau zu Vollrads var nonne i klosteret Marienberg i Boppard, ble regnet som reformator der og døde der i 1469, i hellighets ry. Richard nevøer ved den berømte biskop av Worms og kurpfalziske kansler Johann von Dalberg, og hans brødre Friedrich von Dalberg, borgermester, og Wolfgang von Dalberg (1473–1522), kurpfalzisk amtmann i Oppenheim.
Richard von Greiffenklau ble kannik i domkirken i Trier i 1487, og studerte i mange år i Paris. Senest 1503 ble han domkantor i Trier. Dessuten innehadde han også et kanonikat ved domkirken i Mainz.
Erkebiskop
Den 15. mai 1511 ble han valgt til erkebiskop av Trier, og etter at pave Julius IIs stadfestelsesbulle og palliet var bragt fra Roma, ble han konsekrert den 30. mai 1512.
Erkebiskop Richard var særdeles aktiv i det tysk-romerske keiserdømmets affærer, og deltok personlig og regelmessig på riksdagene. Ved keiservalget i Frankfurt i 1519 arbeidet han forgjeves for at Frans I skulle bli den nye keiser, men da flertallet i stedet valgte Karl V, klarte han å etablere et brukbart forhold til ham.
I 1512 lot han de jødene som tidligere var blitt fordrevet fra erkestiftet vende tilbake. I 1515 reformerte han erkestiftets rettsvesen og gav nye lover. Han engasjerte seg også i reformen av benediktinernes klostre.
Under Riksdagen i Worms gjorde erkebiskop Richard gjentatte forsøk på å få Martin Luther til å underkaste seg og være villig til et kompromiss. Ifølge en rapport fra den pavelige nuntius Aleander tilbød han Luther at "dersom det var slik at han fryktet for drapstrusler fra sine tilhengere dersom han tilbakekalte (sine standpunkter), skulle han få et behagelig priorat ved en av hans borger og deretter en plass ved hans bord og i hans råd, og således nyte godt også av keiserens beskyttelse og pavens gunst". Men Luther avviste tilbudet.
Hans eget erkestift var stort sett uberørt av Luthers bevegelse, men etter hjemkomsten fra Worms kom han under angrep fra Franz von Sickingen, en av områdets "røverriddere", som misbilliget Richards holdning under keiservalget, og hans opposisjon mot Luther under riksdagen. Franz von Sickingen brente ned en rekke borger og landsbyer, og beleiret Trier uten å lykkes i å innta byen (1522). Etter feilslaget måtte han flykte, og døde året etter.
I 1527 ble Richard medlem av keiserens råd. Han deltok på Riksdagen i Speyer i 1529, og lot seg representere ved sin domprost og senere etterfølger Johann von Metzenhausen ved Riksdagen i Augsburg i 1530.
Lerstang steinalderboplass
Lerstang steinalderboplass er et område i Bergsbygda i Porsgrunn kommune. Området omfatter bygdeborg med hellere, gravfelt med steinsetning og gravhauger. Kulturminnene går 4000 år tilbake.
Jákup Mortensen
Jákup Mortensen (født 13. april 1941 på Tvøroyri, død 23. september 1992) var en færøysk lærer og politiker (Sb.).
Han var sønn av Oluf Mortensen fra Tvøroyri og Petra Magnussen fra Vágur. Han var gift med Sanna Thomsen fra Vágur.
Lerstang steinalderboplass
«Slottet» og hellerne
«Slottet» er navnet på fjellknausen nord for gravfeltet på Lerstang. Det regnes som en bygdeborg og kan ha vært i bruk fra romertid til folkevandringstid (ca. Kr.f.–570 e.Kr.). Fra knausen er det god utsikt til Eidangerfjorden og omlandet. Det er ikke funnet rester etter forsvarsmurer på toppen, slik det er vanlig på bygdeborger. Men «Slottet» så vanskelig å komme opp til at det ikke er nødvendig å forsterke det med murer. I tillegg er det en forsenkning på toppen som kan ha tjent som vannreservoar.
Jákup Mortensen
Etter framhaldsskolen drog han til sjøs. Han gikk Indre Missions lærerseminar i Haslev i Danmark 1960–1964. Han var lærer ved folkeskolen på Tvøroyri 1964–1988 og ved skolen for mennesker med særskilte behov við Áir utenfor Hvalvík 1988–1992.
Lerstang steinalderboplass
«Slottet» og hellerne
Ved foten av «Slottet» finnes fire hellere. I to av disse er det funnet spor etter bosetning fra steinalderen, blant annet pilspisser i flint, deler av en slipt steinøks og keramikk. Funnene er om lag 4-5 000 år gamle. I hellerne ble det også funnet spor av aktivitet fra jernalderen. Hellerne kan derfor ha vært brukt til keramikkverksted, jernproduksjon og slaktested for husdyr. I tillegg fantes ardspor, noe som tyder på jorda har vært dyrket helt inn under hellerne.
Jákup Mortensen
Han innvalgt på Lagtinget fra Suðuroy 1974–1978 og medlem av kommunestyret på Tvøroyri 1981–1985. Han hadde også en rekke andre offentlige verv, deriblant formann i Færøyenes skolestyre.
Han var syk mot slutten av livet, og omkom under en fjelltur på Suðuroy.
ISO 3166-2:GH
ISO 3166-2:GH er Ghanas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Ghana er det definert koder for ti regioner.
Hver kode består av to deler, atskilt av en bindestrek. Første del er GH, ISO 3166-1 alfa-2-koden for Ghana. Andre del er to bokstaver.
Sigrid Fick
Sigrid Fick (født 28. mars 1887, død 4. juni 1979) var en svensk tennisspiller som deltok under OL 1912 i Stockholm.
Fick vant to olympiske medaljer i tennis under OL 1912 i Stockholm. Hun kom på andreplass i innendørsturneringen i mixeddouble sammen med Gunnar Setterwall. I utendørsturnering i mixeddouble kom de på tredjeplass.
Oskarøya
Oskarøya er en øy beliggende nord i Murchisonfjorden på Nordaustlandet på Svalbard.
Phil LaMarr
Phillip «Phil» LaMarr (født 24. januar 1967 i Los Angeles i California) er en amerikansk komiker, skuespiller og stemmeskuesiller.
LaMarr var en av de opprinnelige medlemmene av gruppen som MADtv. Han er også kjent for å spille stemmer i animasjonsserier og videospill som Futurama, Static Shock, Samurai Jack, Justice League, Justice League Unlimited, Star Wars: Knights of the Old Republic II: The Sith Lords, Star Wars: The Clone Wars, Metal Gear Solid 2: Sons of Liberty, Metal Gear Solid 4: Guns of the Patriots, and inFAMOUS.
LaMarr har spilt tre episode i krimserien Castle som psykiateren Dr. Holloway. Han har også blitt sett i Big Time Rush tv-serie som musikk produsent, Hawk.
Tidlig liv og utdannelse
LaMarr ble født i Los Angeles. Han gikk ved Harvard High School i North Hollywood og Yale University i New Haven. Ved Yale var han med å startet opp improvisasjonsteatergruppen Purple Crayon. En av hans største roller ved Yale var tittelkarakteren i den britiske komedien Trevor. Etter at han eksaminerte i 1989 ble han med i sketsj- og improgruppen the Groundlings. Han studerte også improvisasjon ved the Second City og ved iO Chicago med Del Close.
Kontantstrøm
Kontantstrøm (engelsk: cash flow – «betalingsstrøm») er et regnskapsuttrykk som viser forskjellen mellom bevegelsen av kontanter inn og ut av en bedrift (eventuelt et prosjekt eller et finansielt produkt) i løpet av en regnskapsperiode. Det er vanligvis målt innenfor en spesifisert, endelig tidsperiode. Måling av kontantstrøm kan benyttes til å bestemme avkastningen på og verdien av et prosjekt, å bestemme en bedrifts likviditetsposisjon, og som et alternativt mål på en bedrifts profitt.
Herleik Kristiansen
Herleik Kristiansen (født 21. oktober 1947 på Alsøy, død 16. februar 2023 i Harstad ) var en norsk billedkunstner som i over 40 år arbeidet med ulike former for visuell kunst.
Kristiansen var profesjonell kunstner med medlemskap i både Norske Billedkunstnere og Nord-Norske Bildende Kunstnere. Som billedkunstner var han selvlært og arbeidet i forskjellige materialer, blant annet keramikk og linoleumssnitt.
Offentlige innkjøp
Herleik Kristiansen er innkjøpt av flere offentlige institusjoner som Riksgalleriet, Nordnorsk Kunstmuseum, Norges arktiske universitet, Norsk Hydro, Nordenfjeldske Kunstindustrimuseum , Norsk kulturråd, Ibestad kommune.
I 2021 ble hans bilde «Engleflokk» fra 1996 forstørret og lyssatt ved Havnebygget i Harstad.
Utstillinger
Kristiansen har deltatt på kollektivutstillinger, som Den Nordnorske Kunstutstilling - Nordnorsken (1973-1974), utstilling ved The Metropolitan Museum of Art, New York, Odd Fellows Palæ København, Storsentret, Kgs. Lyngby, Danmark, Trastad samlinger, Sør- Troms museum, Nordiske vandreutstillingen «Nordic Outsider Craft», Galleri Nord-Norge, Harstad 2019, «Human Touch» i Kunstneres Hus i Oslo og under Norske Grafikeres hundre­års­jubileums­utstillinger i 2019 ble han viet en særlig plass hos Nordnorsk Kunstmuseum.
Formidling
I 2006 kom filmen Herleik- Fri som fuglen. Filmen er et portrett av kunstneren, men retter også kritiske spørsmål om vilkårene for hans virke som kunstner. Herleik Kristiansen er portrettert i boka Outsideren Herleik Kristiansens kunst, skrevet av Gunnar Danbolt.
The Kid (film, 1910)
The Kid er en amerikansk stumfilm fra 1910, regissert av Frank Powell.
Keita Masuda
Keita Masuda (født 27. februar 1979) er en japansk badmintonspiller.
Hokus Pokus Kosteskaft
Hokus Pokus Kosteskaft (engelsk originaltittel: Bedknobs and Broomsticks) er en amerikansk animert spillefilm fra 1971. Filmen er regissert av Robert Stevenson, og flere av sangene i filmen ble skrevet av Sherman-brødrene. Den kom på kino 13. desember 1971.
Handlingsreferat
Under den tyske Blitzkriegen mot Storbritannia evakueres de tre foreldreløse søsknene Charlie, Carrie og Paul Rawlins fra London til Pepperinge Eye. Der blir de plassert hos den motvillige frøken Eglantine Price, som godtar ordningen som en midlertidig løsning. Barna forsøker å rømme tilbake til London. Men etter å ha observert hvordan Miss Price forsøker å fly på et kosteskaft, ombestemmer de seg. Miss Price avslører at hun forsøker å lære seg heksekunster ved hjelp av brevkurs, for å bruke heksekunstene i den britiske krigsinnsatsen, og tilbyr barna transport på sopelime dersom de holder det hemmelig hva hun holder på med.
Senere mottar Eglantine Price et brev fra brevskolen om at den nedlegger virksomheten. Dermed kan hun ikke gjennomføre resten av kurset. Hun reiser sammen med barna på en magisk seng til London, for å finne professor Emelius Browne. Men Emelius Browne viser seg å være en karismatisk svindler som fikk ideen til kurset fra en gammel bok, og som blir sjokkert over å oppdage at magi faktisk fungerer i virkeligheten. Han gir boken til frøken Price, som oppdager at det siste kurset er borte fra boken. De får vite at formelen er gravert inn på «Astaroths stjerne», en medaljong som tilhørte en gammel trollmann som het Astaroth. En bokhandler forteller dem at en gruppe ville dyr tok med seg medaljongen til den avsidesliggende øya Naboombu.
De reiser til Naboombu og lander i en lagune. En bjørn dukker opp og sier at ifølge en kongelig resolusjon har ingen mennesker lov å oppholde seg på øya. De blir ført til øyas hersker, kong Leonidas, som har Astaroths stjerne om halsen. Leonidas inviterer Emelius Browne til å dømme en fotballkamp. Den kaotiske kampen ender med at kong Leonidas erklærer at det var hans lag som vant. Men Emelius Browne bytter ut medaljongen, og gruppen slipper unna. Hjemme igjen fremsier Miss Price et trylleformular som vekker liv i livløse gjenstander.
Fra Kristiania-Bohêmen
Fra Kristiania-Bohêmen er en roman skrevet av Hans Jæger (1854-1910). Romanen kom ut i 1885, men ble øyeblikkelig beslaglagt.
Jæger selv ble i 1886 idømt en større pengebot og 60 dagers fengsel. Han mistet også stillingen som stortingsstenograf. Det var ikke så mye «pornografien» som medførte at boken ble inndradd, men snarere persongalleriet i boken. Jæger brukte levende modeller, og flere var lett gjenkjennelige. Kristiania var en liten by og forholdene var gjennomsiktige. Bohemen var ikke en entydig «klasse», men et konglomerat av livsinnstillinger og filosofi. Din plass i samfunnet forøvrig var også av betydning.
Om miljøet i boken
Halvor Fosli beskriver i sin bok «Kristianiabohemen : byen, miljøet, menneska» fire ulike typer bohemer; de grønne, de svarte, de røde og de blå. Den grønne bohemen er ung, glad, og fri, en upolitisk bohem. Fosli bruker Haakon Nyhuus og Bernt Anker Bødtker Hambro som eksempler på denne bohemtypen. Den sorte er en trist figur; fattigdom, fortvilelse og laster fører til apati og depresjoner. Foslis eksempler er Johan Seckmann Fleischer og Rudolph Halvor Werring. Den røde er offervillig, engasjert, og drømmer om sosial revolusjon, og Fosli mener Hans Jæger passer inn i denne gruppen. Den blå bohemtypen har ifølge Fosli ingen saker på programmet, har god økonomi, og lever først og fremst etter eget hode; Foslis eksempler er Oda Krohg og Frits Thaulow.
Gråøya (Svalbard)
Gråøya en en øy beliggende nord i Murchisonfjorden på Nordaustlandet på Svalbard.
RightNOW Women PAC
RightNOW Women PAC er en amerikansk politisk handlingskomité (engelsk: political action committee) som arbeider for å fremme kvinnelige kandidater fra det republikanske partiet til ulike folkevalgte verv. Organisasjonen anbefalte flere kandidater i forkant av det amerikanske valget i 2014: Joni Ernst, Barbara Comstock, Martha McSally, Tricia Pridemore og Elise Stefanik.
Bøn
Bøn er en tibetansk religion som inneholder flere myter fra før buddhismen ble innført i det 8. århundre. Religionen har overlevet frem til våre dager i forskjellige former.
Bøn var sterkt preget av sjamanisme og animisme. Ordet Bøn betyr «sannheten», «virkeligheten» eller «sann lære» for tilhengere av Bøn, på samme måte som Chø (sanskrit dharma) betyr det for tilhengere av tibetansk buddhisme. Med spredningen av buddhismen i Tibet oppstod en gjensidig påvirkning mellom bøn og buddhismen. Elementer fra bøn-sjamanisme ble innført i den tibetanske formen for buddhisme, mens buddhismens sterke filosofiske preg ble overtatt av bøn. Bøn-læren ble etterhvert så endret at det i dag bare finnes forskjeller i terminologi og ikonografi, mens den filosofiske bakgrunnen i bøn og tibetansk buddhisme er nesten lik. På denne måten overlevde bøn-religionen i flere århundrer med buddhistisk dominans. Buddhismen var i mange århundrer statsreligionen i Tibet. Den nåværende tibetanske regjeringen i eksil anerkjente i 1977 bøn som den femte store åndelige tradisjonen i Tibet.
Historie
Frem til det 7. århundre kunne bøn-troen hovedsakelig finnes i Zhang-Zhung, en kongedømme i området rundt Kailasha-fjellet i vest-Tibet. Kongedynastiet fra Zhang-Zhung overlevde ikke erobringsfelttoget fra den sentraltibetanske kongen Trisong Detsen i det 8. århundre, og det endte med døden for kong Ligmincha (Ligmirya). Ved innføringen av buddhismen i Tibet sent i det 8. århundre fikk bøn sterk konkurranse og kom under sterkt press. Buddhismen fikk mer og mer innflytelse i kongehuset av Trisong Detsen. Frem til denne tiden har bøn-lamaer vært ansvarlig for viktige seremonier som begravelsesritualene for kongehusets medlemmer. Den bøn-troende tibetanske kongen Langdarma (regjeringstid 936–942) forsøkte derfor å utrydde buddhismen i Tibet. Han ble drept i 942, bare noen få år etter maktskiftet, og Tibet styrtet inn i en lengre periode med politisk ustabilitet. Langdarma hadde ingen sønner og kongedynastiet endte med hans død. Dette mordet førte til at bøn ble fortrengt til den øst- og vestlige delen av Tibet. Kanskje var det på denne tiden med politisk ustabilitet at den betydningsfulle gjensidige utvekslingen av religiøse elementer mellom den buddhistiske Nyingma-tradisjonen og bøn fant sted. Noen av de tantriske guddommene finnes i begge tradisjoner. Dzogchen (den store fullkommenhet), læren om det høyeste tantra i Nyingma finnes også i bøn, men ifølge religiøse overleveringer i begge tradisjoner stammer disse elementene fra forskjellige kilder.
«Yungdrung»-bøn, en gren av bøn, påberoper seg at Shenrab Miwoche (født i 1856 f.kr.) er grunnleggeren av overleveringen. Han skal ha stoppet blodige offerritualer til guder i Tibet og erstattet disse med symbolske ofringer. I 1405 ble klosteret Menri grunnlagt av lama Nyamed Sherab Gyaltsen. Dette klosteret ble sammen med klosteret Yungdrung Ling det mest betydningsfulle klosteret for bøn. Bøn ble i likhet med alle de andre buddhistiske tradisjonene i Tibet nesten utslettet under den kinesiske kulturrevolusjonen. Ikke et eneste Bøn-kloster sto uskadet igjen på denne tiden. Hovedklosteret menri ble senere flyttet til Dolanji i India.
Nylig har Hans Hellighet Dalai Lama anerkjent Bön som den femte av de spirituelle tradisjonene i Tibet. Det vil si allerede i sin femte inkarnasjon som Dalai Lama, Lozang Gyatso, erklærte Dalai Lama Bön-tradisjonen som en rettmessig skole.
Yungdrung-bøn / Evig bøn
Bøn-religionens åndelige leder er i dag Lungtok Tenpai Nyima, Menri-klosterets 32. abbed, som lever i eksil i Dolanji i Himachal Pradesh i India. De kanskje mest kjente læremestere i yungdrung-bøn er Yongdzin Tenzin Namdak Rinpoche og Tenzin Wangyal Rinpoche, hans viktigste elev. Begge to underviser i vesten også. Den kanskje mest berømte bøn-mesteren i den yngre historien var Shardza Tashi Gyaltsen. Han er også kjent i forbindelse med rime-bevegelsen og hadde mange buddhistiske disipler. Ifølge overleveringen skal han har manifestert den såkalte regnbuekroppen ved sin død. Han skal ha oppløst kroppen sin omkring år 1930, over en tidsperiode på en uke, i kroppens energetiske elementer (lys). Dette fenomenet er kjent i bøn og i den tibetanske buddhismen som det høyeste resultatet av Dzogchen-praksis. Det finnes en beskrivelse fra vitner på hvordan det hendte i boken «Heartdrops of Dharmakaya».
Ny bøn
Ny bøn, også kalt «reformert bøn», kan klassifiseres som en lære et sted mellom Yungdrung-bøn og den buddhistiske Nyingma-tradisjonen. Ny bøn utviklet seg i 14. århundre, ut av en syntese av Yungdrung-elementer og elementer fra Nyingma. I det 8. århundre, på den tiden da buddhismen ble innført i Tibet, ble ikke bare buddhistiske skrifter samlet og oversatt til tibetansk, men også skrifter fra bøn. Disse skriftene ble ikke inkludert i den buddhistiske læresamlingen, men ble skjult av Padmasambhava, den legendariske grunnleggeren av tibetansk buddhisme, for å bevare dem for fremtiden. Disse såkalte «skjulte skattene» av bøn (Terma) ble først oppdaget i det 14. århundre. Innholdet er ikke buddhistisk, men skiller seg samtidig fra skrifter i Yungdrung-bøn. Yungdrung-Lingpa var en berømt mester i Ny bøn, og han er bedre kjent under sitt buddhistiske navn Jamgon Kongtrul Lodrø Thaye.
Karwendel
Karwendel er en fjellkjede i de tirolske og til dels bayerske Alpene. Den ligger nord for Innsbruck og er nesten i sin helhet fredet som naturreservat.
Topper
De høyeste toppene i Karwendel er
Daler og videre inndeling
Karwendel består av flere kjeder i vest–østlig retning som ikke kan krysses uten klatring. Fra flere sider, især vest og nord, strekker det seg naturskjønne daler inn mellom disse fjellkjedene.
Nordkette er den mest kjente av kjedene, siden den danner Innsbrucks spektakulære bakteppe. Dens høyeste topp er Kleiner Solstein (2 633 moh.). Andre kjente fjell er Hohe Warte (2 596 moh.), Frau Hitt (2 269 moh.) og Hafelekarspitze (2 334 moh.). Til sistnevnte kommer man fra Innsbruck per fjellheis.
Gjennom Gleirschtal i vest og Halltal i øst er Nordkette adskilt fra «Gleirsch-Halltal-kjeden» (2 725 moh. i Großer Bettelwurf) i nord. Halltal munner ut i Inndalen ved Hall. Vest for Gleirschtal ligger dessuten «Seefeld-gruppa» (2 404 moh. i Erlspitze).
Isar har sin kilde i Hinterautal, som ligger nord for Gleirschtal og forlater Karwendel ved Scharnitz. Via passet Überschall-Sattel er Hinterautal forbundet med dalen Vomper Loch, som munner ved Vomp i Unterinntal. Nord for disse to dalene ligger Karwendels hovedkam (2749 moh. i Birkkarspitze).
Karwendeltal er en nordlig sidedal til Hinterautal og har gitt navn til hele fjellkjeden. Dalen skiller hovedkammen fra den «nordlige Karwendel-kjeden» (2 537 moh. i Östliche Karwendelspitze).
De resterende større dalene forlater Karwendel mot nord. Rißtal med sidedaler deler fortsettelsen av den nordlige Karwendel-kjeden opp i flere blokker: Falkengruppe (2 428 moh. i Laliderer Falk), Gamsjochgruppa (2 452 moh. i Gamsjoch), Sonnjochkamm (2 458 moh. i Sonnjoch). Fjellene rundt Bächental lengst nord når høyest i Montscheinspitze (2 106 moh.). Falzthurntal er den liten dal helt øst i Karwendel, som munner ut i Pertisau ved Achensee.
Den eneste delkjeden som befinner seg helt på bayersk territorium, er Soierngruppa (2 257 moh. i Soiernspitze).